Middelsstore (ofte rundt 10-20 millimeter, noen opptil 40 millimeter), ofte brunlige hornbiller, kroppen gjerne glatt og glinsende. De mangler horn, knøler eller groper på hodet og pronotum og kan derfor ligne mer på praktskarabider (Rutelinae) enn på hornbiller. Ulikt de fleste andre hornbiller er de ofte flerfargede, med rød/gul/brune og svarte partier. Kjønnene kan oftest skilles på at hannene har forstørrede forføtter, særlig er kloleddet og klørne store.